प्रतिभावान खिलाड़ियों की चयन प्रक्रिया शुरू
प्लसटू हाई स्कूल भरनो के खेल मैदान में प्रतिभा खोज कार्यक्रम के तहत आवासीय एवं डे बोर्डिंग क्रीड़ा प्रशिक्षण के लिए प्रखंड के 6, 7 8 कक्षा के छात्र-छात्राओं को वॉलीबॉल, फुटबॉल और एथलेटिक्स खेल के लिए प्रशिक्षण देने के लिए फिजिकल जांच की गई। प्रशिक्षक प्रभात रंजन तिवारी रिजवान अली ने बताया कि प्रतिभा खोज कार्यक्रम के तहत प्रतिभावान खिलाड़ियों का चयन किया जाएगा। आवासीय प्रशिक्षण में चयनित खिलाड़ियों के रहने खाने मेडिकल, बीमा और पढ़ाई के साथ प्रतिमाह पांच सौ रुपए की राशि दी जाएगी।
प्रभात रंजन तिवारी फुटबॉल, प्रशिक्षक रिजवान अली एथलेटिक्स और रेशमा बानो वॉलीबॉल के लिए चयनित छात्र छात्राओं को प्रशिक्षण देंगे। इस मौके पर संदीप उरांव, अनिमा लकड़ा, राजमनी कुमारी आदि उपस्थित थे।
hin_Deva hin_Deva hin_Deva